Diari Oficial de la Generalitat Valenciana


Sumari del DOGV 4501, del 16-05-2003 (2003/5574)

RESOLUCIÓ de 9 de maig de 2003, de la Universitat Politècnica de València, per la qual es convoca el curs específic de formació establit en la disposició addicional vuitena del text refós de la Llei de la Funció Pública Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2003/5574


Data del document
:   09-05-2003

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * carrera professional
    * funcionari
    * concurs administratiu

RESOLUCIÓ de 9 de maig de 2003, de la Universitat Politècnica de València, per la qual es convoca el curs específic de formació establit en la disposició addicional vuitena del text refós de la Llei de la Funció Pública Valenciana. [2003/5574]
  
La disposició addicional vuitena del Text Refós de la Llei de Funció Pública Valenciana recull la possibilitat d'accedir al grup C a partir del grup D per a aquell personal que manque de la titulació corresponent, tinga entre cinc i deu anys d'antiguitat, i supere un curs de formació a què haurà d'accedir per criteris objectius.
  
El fet que resulte aconsellable que puguen accedir el màxim nombre d'interessats que complisquen els requisits en el menor temps possible fa necessària una coordinació dels cursos de formació que assegure una qualitat uniforme en la formació.
  
Per tot l'anterior, i fent ús de les atribucions que confereix a aquest Rectorat la Llei Orgànica 6/2001, d'Universitats, de 21 de desembre (BOE número 307, de 24 de desembre de 2001), RESOLC:
  
Primer
  
Convocar el curs a què es refereix la disposició addicional vuitena del Text Refós de la Llei de la Funció Pública Valenciana, per a aquell personal no temporal del grup D, sector d'administració especial, de la Universitat Politècnica de València, que no estiga en possessió de la titulació mínima exigida en l'article 4 del Text Refós de la Llei de la Funció Pública Valenciana i tinga cinc anys d'antiguitat al servei de l'administració pública.
  
Segon
  
Els que desitgen prendre part en aquest curs específic de formació i complisquen els requisits establits en el punt 1 de la present resolució, hauran de fer-ho constar en la sol·licitud que s'habilitarà en la pàgina web de la Universitat Politècnica de València, dins de l'apartat d'informació personalitzada, cursos IFASU.
  
Les sol·licituds s'hauran de presentar en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Tercer
  
El curs tindrà una duració de 50 hores i es desenvoluparà d'acord amb el programa que figura en l'annex d'aquesta convocatòria. Cada àrea de coneixement tindrà la següent distribució horària:
  
Bloc de legislació: 30 hores
  
Bloc de treball en equip: 15 hores
  
Bloc d'informàtica: 5 hores
  
Quart
  
Els que pretenguen obtenir el corresponent certificat d'aprofitament, hauran d'assistir a un mínim de 40 hores (80% del curs) i superar una prova específica composta de 30 preguntes relatives al programa, cada una d'aquestes amb quatre possibles respostes, de les quals només una serà la correcta. Caldrà que el nombre de respostes correctament elegides siga almenys de 15 (50%); no es valoraran negativament les respostes errònies.
  
Els que no superen aquesta prova podran participar excepcionalment en un segon curs.
  
Per a la realització d'aquesta prova, que es farà entre 20 i 30 dies naturals després de l'acabament del curs, el Rectorat nomenarà una comissió per a la qualificació de la prova, composta per un president i tres vocals; un d'ells actuarà com a secretari i un d'aquests membres serà designat per la Junta de Personal d'Administració i Serveis entre el personal funcionari de carrera pertanyent com a mínim al grup C d'aquesta Universitat Politècnica de València.
  
Cinqué
  
Realitzada la corresponent prova, el president de la comissió trametrà la relació d'aquells que l'hagen superada al Rectorat, a l'efecte de l'expedició del corresponent certificat d'aprofitament, en el qual es farà constar que s'expedeix únicament a l'efecte previst en la disposició addicional vuitena del Text Refós de la Llei de la Funció Pública Valenciana.
  
València, 9 de maig de 2003.- El rector: Justo Nieto Nieto.
  
ANNEX
  
Programa del temari
  
Bloc de legislació (30 hores):
  
1. La Constitució espanyola de 1978: els principis fonamentals. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució. L'organització territorial de l'Estat (5 hores).
  
2. L'Estatut d'Autonomia de la Comunitat Valenciana: significat. Les institucions de la Comunitat Valenciana: composició, organització i competències (5 hores).
  
3. La Llei Orgànica 6/2001, de 21 de desembre, d'Universitats (5 hores).
  
4. La Llei de Règim Jurídic de les Administracions Públiques i del Procediment Administratiu Comú: àmbit d'aplicació i principis generals. De les administracions públiques i les seues relacions. Els òrgans de les administracions públiques. Les disposicions i els actes administratius. El procediment administratiu. La revisió dels actes en via administrativa (5 hores).
  
5. El Text Refós de la Llei de la Funció Pública Valenciana: àmbit d'aplicació. L'accés i la provisió de llocs de treball. Les situacions administratives. L'adquisició i la pèrdua de la condició de funcionari. Drets, deures i incompatibilitats dels funcionaris. La carrera administrativa. Règim disciplinari dels funcionaris. Règim retributiu (5 hores).
  
6. La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions (5 hores).
  
Bloc de treball en equip (15 hores):
  
1. Cultura corporativa i treball en equip. Diferències entre grup i equip. Tipus d'equips de treball. Treball en equip. Dificultats en la comunicació. Iniciació a la cultura del servei públic.
  
Bloc d'informàtica (5 hores):